Olga Ripakova

**Olga Sergejevna Ripakova** (rođ. **Aleksejeva**) nekadašnja je kazahstanska atletičarka. Počela je kao sedmobojka da bi se kasnije prebacila prvo na skok u dalj, a zatim i na troskok, nakon 2007.

## Karijera 
### Počeci: Višeboji i prelazak na horizontalne skokove 
Prvi juniorski nastup na svjetskom nivou imala je sa 16 godina, završivši na 11. mjestu u kvalifikacijama za skok u dalj na Svjetskom juniorskom prvenstvu 2000. Bila je uspješnija u sedmoboju: završila je četvrta na Svjetskom kadetskom prvenstvu 2001. i osvojila srebro na Svjetskom juniorskom prvenstvu sljedeće godine iza Caroline Klüft, tadašnje zvijezde u usponu. Te godine postala je i prvakinja Kazahstana u sedmoboju. Ustrajala je u višebojima i počela se takmičiti na međunarodnom nivou, završivši peta s najboljim ličnim rezultatom sezone na Multistarsu 2003, a postala je dvoranska prvakinja Kazahstana u petoboju 2004. Na Azijskim igrama 2006. pomjerila je svoje granice u sedmoboju osvojivši zlatnu medalju s 5955 bodova, a zatim je učestvovala i u skoku u dalj, osvojivši bronzu samo dan nakon završetka sedmoboja.

Brzi niz velikih takmičenja definisao je njenu sezonu 2007. Počela je tako što je osvojila dva zlata u horizontalnim skokovima na Azijskom prvenstvu 2007. u julu, što je uključivalo rekord prvenstava i državni rekord od 14,69 m u troskoku. Sljedećeg mjeseca na Univerzijadi donijela je svojoj zemlji prvu atletsku zlatnu medalju na takmičenju s ličnim rekordom od 6,85 m u skoku u dalj.

Tri sedmice kasnije učestvovala je na svom prvom Svjetskom prvenstvu. Odlučila se takmičiti u troskoku i u kvalifikacijama je bila četvrta. Međutim, nije mogla ponoviti takvu formu u finalu i završila je 11. Namjeravala je završiti godinu nastupom na Azijskim dvoranskim igrama, ali se povukla iz takmičenja.

### Svjetska dvoranska i olimpijska viceprvakinja (2008) 
Sezonu 2008. počela je novim uspjehom u dvorani: osvojila je svoje drugo zlato i postavila svoj drugi rekord prvenstava na Azijskom prvenstvu, ovog puta u troskoku (14,23 m). Ubrzo je uslijedilo Svjetsko prvenstvo. Iako je sa 14,58 m postavila novi azijski dvoranski rekord, to nije bilo dovoljno da nadmaši Mariju Šestak, koja je osvojila bronzanu medalju. Slične mješovite rezultate ostvarila je na ljeto u Pekingu, kada je prvi put predstavljala Kazahstan na Olimpijskim igrama. Učestvovala je u oba takmičenja u horizontalnim skokovima i zabilježila novi azijski rekord od 15,11 m u troskoku. Uprkos tome, ostala je desetak centimetara iza bronzane Hrysopiyi Devetzi. Olimpijske nastupe okončala je lošim izdanjem u kvalifikacijama u skoku u dalj, ne plasiravši se u finale. No, 11 godina kasnije, na njen rođendan, uručena joj je srebrna medalja u troskoku nakon naknadne diskvalifikacije Devetzi i Tatjane Lebedjeve, čiji su uzorci krvi iz 2007. i 2008. bili pozitivni na zabranjene supstance na ponovljenim testiranjima 2016. i 2017.

Sljedeće godine nastupila je na svom drugom svjetskom prvenstvu, ali nije mogla bolje od desetog mjesta u troskoku s 13,91 m. Unatoč ovom skromnom nastupu na svjetskoj sceni, ostala je dominantna na kontinentalnom nivou osvojivši zlatne medalje i u skoku u dalj i u troskoku na Azijskim dvoranskim igrama (postavivši dva rekorda Igara i pomogavši Kazahstanu da završi na vrhu tabele osvajača atletskih medalja). Na svom posljednjem prvenstvu te godine odbranila je titulu u troskoku na Azijskom prvenstvu (14,53 m), pobijedivši Xu Tingting i Irinu Litvinjenko.

### Svjetska dvoranska prvakinja s 15,25 m (2010) 
Početkom 2010. postala je državna dvoranska prvakinja u skoku u dalj i troskoku, Iste sezone pobijedila je na dva mitinga Dijamantne lige: u Šangaju i u finalu u Briselu. Na kraju je u ukupnom poretku imala jednak broj bodova kao Savigne, ali Kubanka je sakupila više pobjeda (četiri), pa je Ripakova ostala druga.
mini|lijevo|250px|Ripakova na mitingu u Londonu 2011.
Izabrana je u azijsko-pacifički tim za Kontinentalni kup, održan u Splitu 2010, gdje je ostvarila najbolji rezultat godine – 15,25 m, nadmašivši za 16&nbsp;cm troskok Savigne iz Monaka pet sedmica prije, čime je dospjela na sedmo mjesto svih vremena.

Na mitingu u Londonu početkom augusta 2011. povrijedila je nogu i morala je prekinuti s treninzima. Ipak, uspjela se vratiti na vrijeme za Svjetsko prvenstvo u Daeguu krajem tog mjeseca, odakle se vratila sa srebrom zahvaljujući troskoku od 14,89 m u petoj seriji, ostavši samo 5&nbsp;cm iza Ukrajinke Olhe Saladuhe. U tom troskoku odrazila se 15&nbsp;cm od daske, zbog čega je ostala bez zlatne medalje. Također je ponovo bila druga u ukupnom poretku Dijamantne lige.

### Olimpijsko zlato (2012) 
Iako je tokom zimske sezone imala povredu leđa, osvojila je srebrnu medalju na Svjetskom dvoranskom prvenstvu 2012. u Istanbulu. Sa 14,63 m nije uspjela odbraniti titulu iz Dohe 2010, ostavši iza naturalizovane 40-godišnje Britanke Yamilé Aldame za 19&nbsp;cm. Ljetnu sezonu otvorila je pobjedom na mitingu u Dohi sa 14,33 m. Sezonu je završila kao prva u generalnom poretku Dijamantne lige s 24 boda, ponajviše zahvaljujući pobjedama u Dohi, New Yorku, Lozani i Bruxellesu.

Na Olimpijske igre u Londonu došla je kao velika favoritkinja. Ta je očekivanja i opravdala osvojivši zlato u troskoku sa 14,98 m ispred Kolumbijke Caterine Ibargüen i Saladuhe, tadašnje aktuelne svjetske prvakinje. Osim što je postala prva kazahstanska olimpijska pobjednica u toj disciplini, također je svojoj zemlji donijela prvu zlatnu medalju u atletici nakon pobjede Olge Šišigine na 100 m s preponama u Sydneyju 2000.

### Povratak (2014) i bronza na SP u Pekingu (2015) 
Nastavila je s treninzima u oktobru, ali je mjesec i po kasnije morala prekinuti zbog trudnoće. Zbog toga je u maju 2013. objavila da će tu sezonu pauzirati. Na stazu se vratila 24. augusta 2014. na mitingu Dijamantne lige u Birminghamu, osvojivši drugo mjesto sa 14,37 m. Učestvovala je na Azijskim igrama u Incheonu krajem godine i odbranila titulu iz 2010. zahvaljujući troskoku od 14,32 m.

Daleko od forme iz 2012, na Svjetsko prvenstvo u Pekingu stigla je sa šestim rezultatom sezone u svijetu (14,48 m). Lahko prošavši kvalifikacije sa 14,33 m, u finalu je osvojila bronzanu medalju troskokom od 14,77 m, i to u posljednjoj seriji. Nadmašile su je Ibargüen (14,90 m) i Izraelka Hana Knjazjeva-Minjenko (14,78 m). Na završnom mitingu Dijamantne lige, Memorijalu Van Damme u Bruxellesu, bila je peta sa 14,26 m, ali je završila na drugom mjestu u ukupnom poretku, iza Ibargüen.

### Treća olimpijska medalja (2016) 
U prvom nastupu u sezoni 2016, na mitingu Dijamantne lige u Dohi, ostvarila je normu za Olimpijske igre u Rio de Janeiru sa 14,61 m, ali je ipak zauzela treće mjesto (iza Ibargüen i Yulimar Rojas). Dana 2. juna bila je druga na mitingu u Rimu (14,51 m), ponovo iza Ibargüen. Tri dana kasnije revanširala se Kolumbijki u Birminghamu sa 14,61 m, prekinuvši njenu seriju od 34 uzastopne pobjede.

Na Olimpijskim igrama u Brazilu branila je titulu. U prvoj seriji skočila je 14,73 m i preuzela vodstvo. No, kasnije su je nadmašile Ibargüen i Rojas sa 15,17 m, odnosno 14,98 m. Ripakova se do kraja popravila samo za centimetar, tako da nije odbranila zlato, ali je osvojila drugu uzastopnu olimpijsku medalju, bronzu. Razočaranoj, ali i odlučnoj da bude bolja na 2020. u Tokiju, ipak joj je čestitao predsjednik Nursultan Nazarbajev, koji ju je nazvao "majkom heroinom".

Dana 9. septembra bila je druga na Memorijalu Van Damme sa 14,41 m iza Ibargüen i tako još jednom osigurala drugo mjesto u generalnom poretku Dijamantne lige.

### Nova svjetska medalja (2017) 
Na Atletskom kupu Kazahstana 14. maja 2017. postavila je najbolji rezultat godine u svijetu sa 14,45 m, ali ga je samo tri dana kasnije nadmašila Rojas sa 14,67 m. U Rabatu je sredinom jula postigla 14,20 m, a zatim 14,12 m u Monaku.

Na Svjetskom prvenstvu u Londonu u kvalifikacijama je ostvarila najbolji troskok – 14,57 m. U finalu, kao i u Pekingu 2015. i na Olimpijskim igrama prethodne godine, osvojila je bronzu sa 14,77 m, iza Rojas i Ibargüen. To joj je bila treća medalja sa svjetskih prvenstava.

Pola mjeseca kasnije, na mitingu u Zürichu, završnom takmičenju Dijamantne lige i u novom formatu, u kojem pobjednik završnog mitinga osvaja trofej, osvojila je titulu pobijedivši sa 14,55 m ispred svjetske prvakinje Rojas i četverostruke braniteljice titule Ibargüen. To joj je bila druga ukupna pobjeda nakon 2012.

Na kraju sezone osvojila je dvostruku krunu na Azijskim dvoranskim igrama, gdje je skočila 6,43 m i 14,32 m, što joj je drugi takav uspjeh nakon 2009. a zatim u Tursku u maju. U prvom ljetnom nastupu, na Bislett igrama u Oslu 7. juna, završila je tek na šestom mjestu sa skromnih 14,12 m, dok je 30. juna bila osma na Pariskom mitingu sa 14,25 m.

Na Azijskim igrama u Jakarti 30. augusta ušla je u historiju osvojivši treću uzastopnu titulu u troskoku: s već osiguranom zlatnom medaljom, zahvaljujući rezultatu 14,00 m u prvoj seriji, popravila je svoj najbolji rezultat sezone na 14,26 m u posljednjoj. Tako je osvojila svoju šestu medalju u karijeri na Azijskim igrama.

### Nositeljica zastave na OI 2020. 
Prvobitno prijavljena za Azijsko prvenstvo 2019. u Dohi, odustala je od učešća nekoliko dana kasnije zbog povrede. Na stazu se vratila 30. juna, a olimpijsku normu ostvarila je rezultatom 14,37 m.

Povreda ju je, međutim, spriječila da postiže bolje rezultate tokom cijele sezone: na Svjetskom prvenstvu 2019, također u glavnom gradu Katara, za plasman u finale nedostajala su joj tri centimetra; zauzela je 13. mjesto u kvalifikacijama sa 14,09 m. Osvajačica medalja na svim velikim prvenstvima od 2015, prvi put od debija u disciplini 2007. nije se uspjela plasirati u finale nekog velikog takmičenja.

Tri sedmice kasnije osvojila je zlatnu medalju na Svjetskim vojnim igrama u Wuhanu s rezultatom 14,19 m.

S bokserom Kamšibekom Kunkabajevom izabrana je da bude nositeljica zastave Kazahstana na ceremoniji otvaranja Olimpijskih igara 2020. u Tokiju. Tokom tih Igara, četvrtih u karijeri, bila je daleko od svog nivoa i eliminisana je u kvalifikacijama, završivši na 24. mjestu s 13,69 m.

### Povlačenje (2023) 
Daleko od staza u 2022, po završetku Azijskog dvoranskog prvenstva u Astani 12. februara 2023. objavila je da završava karijeru.

## Lični život 
mini|desno|200px|Ripakova na kazahstanskoj poštanskoj markici iz 2013.
Diplomirala je na Kazahstanskoj akademiji za sport i turizam kao atletska trenerica. Od 2003. u braku je s Denisom Ripakovom, njenim trenerom i bivšim državnim dvoranskim rekorderom na 400 m. Imaju kćer Anastasiju (2004), skakačicu u dalj, koja je učestvovala na svjetskim i azijskim prvenstvima, i sina Kirila (2013). Žive u Almatiju, gdje su se i upoznali.

Otac joj je bio desetobojac.

## Priznanja i nagrade 
Vrlo je poznata u svojoj zemlji i članica je Kazahstanskog atletskog saveza. U njenom rodnom gradu Öskemenu () izgrađen je sportski kompleks u njenu čast, Arena "Olga Ripakova".

Poštanske marke s njenim likom puštene su u promet u Kazahstanu 2013, u čast njene pobjede na Olimpijskim igrama prethodne godine.

Godine 2017. bila je rangirana na sedmo mjesto među najvećim poslovnim i sportskim zvijezdama u Kazahstanu, u izboru kazahstanskog izdanja magazina *Forbes*.

## Rezultati na velikim takmičenjima 
## Lični rekordi 
## Reference 
## Vanjski linkovi 
* Profil na World Athleticsu
* Olimpijski profil

Kategorija:Rođeni 1984.
Kategorija:Živi ljudi
Kategorija:Biografije, Öskemen
Kategorija:Kazahstanske sedmobojke
Kategorija:Kazahstanski skakači u dalj
Kategorija:Kazahstanski troskokaši
Kategorija:Kazahstanski olimpijci
Kategorija:Atletičari na Ljetnim olimpijskim igrama 2008.
Kategorija:Atletičari na Ljetnim olimpijskim igrama 2012.
Kategorija:Atletičari na Ljetnim olimpijskim igrama 2016.
Kategorija:Atletičari na Ljetnim olimpijskim igrama 2020.
Kategorija:Osvajači zlatne medalje na Olimpijskim igrama (Kazahstan)
Kategorija:Osvajači srebrne medalje na Olimpijskim igrama (Kazahstan)
Kategorija:Osvajači bronzane medalje na Olimpijskim igrama (Kazahstan)
Kategorija:Osvajači medalja na Ljetnim olimpijskim igrama 2008.
Kategorija:Osvajači medalja na Ljetnim olimpijskim igrama 2012.
Kategorija:Osvajači medalja na Ljetnim olimpijskim igrama 2016.
Kategorija:Zaslužni majstori sporta Kazahstana